INDvsNZ: એ ચાર ટર્નિંગ પૉઇન્ટ જેના કારણે ભારત સામે હાર્યું ન્યૂ ઝિલૅન્ડ\nબુધવારે મૈક્લીન પાર્ક મેદાનમાં રમાયેલા વન ડે મૅચમાં ટૉસ જીતીને પ્રથમ બૅટિંગમાં ઊતરેલી ન્યૂ ઝિલૅન્ડે કપ્તાન કેન વિલિયમસનના 64 રનની મદદથી ભારતને 158 રનનું લક્ષ્યાંક આપ્યું હતું. 

ભારતના કુલદીપ યાદવ અને મોહમ્મદ શમીએ ત્રણ વિકેટો લીધી હતી. 

ચહલને બે વિકેટ મળી હતી, જ્યારે કેદાર જાધવને એક વિકેટ મળી હતી. 

વચ્ચે મૅચને રોકવાની ફરજ પડતાં ભારતને 49 ઑવરોમાં 156 રન બનાવવાનું લક્ષ્ય આપવામાં આવ્યું હતું. 

જેમાં શિખર ધવને નોટ આઉટ 75 રનની મદદથી બે વિકેટના ભોગે આ લક્ષ્ય હાંસલ કરી લીધું હતું. 

જેમાં ભારતીય ક્રિકેટ ટીમના કપ્તાન વિરાટ કોહલીએ પણ 45 રનનું યોગદાન આપ્યું હતું. 

શમીનો એ ડબલ ધમાકો 

ટૉસ જીતીને બૅટિંગ લેવી ન્યૂ ઝિલૅન્ડને મોંઘી પડી.

ભારતીય બૉલર મોહમ્મદ શમીએ પહેલી જ ઑવરમાં ન્યૂ ઝિલૅન્ડની ટીમને પરેશાન કરવાનું શરૂ કરી દીધું હતું. 

તેમણે મૅચની પહેલી અને બીજી ઑવરમાં જ માર્ટિન ગુપ્તિલની વિકેટ લઈ લીધી હતી. 

પહેલી વિકેટ 5 રને ગુમાવ્યા બાદ ન્યૂ ઝિલૅન્ડે હજી 13 રન બનાવ્યા હતા ત્યાં શમીએ પોતાની બીજી ઑવરમાં કોલિન મુનરોને 8 રન પર આઉટ કરી દીધા. 

બંને ઑપનર બૅટ્સમેનને આઉટ કરીને શમીએ ન્યૂ ઝિલૅન્ડને બેકફૂટ પર લાવી દીધું. 

ચહલે મધ્યક્રમને તોડ્યા 

હવે પિચ પર કપ્તાન કેન વિલિયમસનની સાથે રૉસ ટ્રેલર હતા. 

શમીના શરૂઆતી ઝટકા બાદ ભારતીય કપ્તાન વિરાટ કોહલીએ યજુવેન્દ્ર ચહલ અને કુલદીપ યાદવની જોડીને બૉલિંગની જિમ્મેદારી આપી દીધી. 

બંને પોતાના જાણીતા અંદાજમાં જાણે ન્યૂ ઝિલૅન્ડની ટીમ પર તૂટી પડ્યા અને સાબિત કરી આપ્યું કે આ બંનેની જોડી કેવી ઘાતક બની શકે છે. 

પહેલા ચહલે બેવડો પ્રહાર કર્યો. ન્યૂ ઝિલૅન્ડની પારીને સંભાળી રહેલા રૉસ ટ્રેલરને 15મી ઑવરમાં 24 રન પર આઉટ કરી દીધા. 

બાદમાં વિકેટકીપર ટૉમ લેથમને પણ 11 રન પર 19મી ઑવર પર આઉટ કરી દીધા હતા. 

તેમણે બંને બૅટ્સમેનને એક જ અંદાજમાં (કૉટ એન્ડ બૉલ્ડ)માં આઉટ કર્યા. 

કુલદીપની ગુગલી 

એક તરફ ચહલ પોતાની ફિરકી પર કિવિઓને નચાવી રહ્યા હતા ત્યારે પિચ પર કેન વિલિયમસન જામેલા હતા. 

ન્યૂ ઝિલૅન્ડે 33 ઑવર્સમાં 6 વિકેટ પર 146 રન બનાવી લીધા હતા. 

એક સમયે 3.30 સુધી રન રેટ પડી ગઈ હતી જે હવે 4.42 સુધી પહોંચી ગઈ. 

એવામાં કુલદીપ યાદવે પોતાની ગુગલીનો કમાલ બતાવ્યો. 

મૅચની 34મી ઑવરમાં કુલદીપ યાદવે કપ્તાન વિલિયમસનને 64 રન પર આઉટ કરીને ન્યૂ ઝિલૅન્ડની રહી સહી આશા પર પાણી ફેરવી દીધું. 

આજ ઑવરમાં કુલદીપ યાદવે બ્રેસવેલને...\n\ntl;dr:
નેપિયર વન ડેમાં ભારત અને મેજબાન ન્યૂ ઝિલૅન્ડને 8 વિકેટેથી હરાવીને પાંચ મૅચની સિરીઝમાં 1-0થી બઢત મેળવી લીધી છે.